Előterjesztés

Tiszavasvári Város Önkormányzata Képviselő-testülete

2022. április 28-án

tartandó ülésére

Az előterjesztés tárgya: **Tiszavasvári Város Önkormányzata 2022. évi költségvetéséről szóló 4/2022.(II.15.) önkormányzati rendeletének módosításáról**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Köblös Máté

Az előterjesztés ügyiratszáma: TPH/5183-1/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

Tiszavasvári, 2022. április 22.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2022. évi költségvetéséről szóló 4/2022.(II.15.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2022. évi költségvetés módosítását szervezetekre megbontva, mely az alábbiak miatt vált szükségessé:

I. Tiszavasvári Polgármesteri Hivatal

1. A könyvelési adatok felülvizsgálata során megállapítást nyert, hogy az eredeti költségvetésben alacsony összegben került tervezésre továbbszámlázandó telefonszámla, ezért annak növelését javaslom az alábbiak szerint:

A Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenység (011130-Köt.) kormányzati funkción a Közvetített szolgáltatások (K335) kiadási előirányzatát 357.600 Ft-tal, a Működési célú előzetesen felszámított általános forgalmi adó (K351) kiadási előirányzatát 57.216 Ft-tal javaslom megemelni. Ezzel egyidőben a Közvetített szolgáltatások ellenértéke (B403) bevételi előirányzata 357.600 Ft-tal, a Kiszámlázott általános forgalmi adó (B406) bevételi előirányzata 57.216 Ft-tal nő.

II. Tiszavasvári Bölcsőde

III. Egyesített Közművelődési Intézmény és Könyvtár

1. Támogatói okirat alapján az Emberi Erőforrások Minisztériuma 13.275.647 Ft támogatásban részesítette az intézményt a kulturális ágazatban közfeladatot ellátók 20%-os béremelésére. A támogatás és az emelt bérek már az elemi költségvetésben tervezésre kerültek, azonban a támogatás bevételi előirányzata az Önkormányzathoz került tervezésre, mivel annak folyósítása a tervezéskor még nem volt ismert. Fentiek miatt az alábbi táblázat szerinti módosítást javaslom végrehajtani:

|  |  |  |  |
| --- | --- | --- | --- |
| Kormányzati funkció/rovat | Megnevezés | | összeg |
| **082042** | **Könyvtári állomány gyarapítása, nyilvántartása** | | |
| B16 | Egyéb működési célú támogatások bevételei államháztartáson belülről | | 1 327 565 Ft |
| **082044** | **Könyvtári szolgáltatások** | | |
| B16 | Egyéb működési célú támogatások bevételei államháztartáson belülről | | 3 318 912 Ft |
| **082061** | **Múzeumi gyűjteményi tevékenység** | | |
| B16 | Egyéb működési célú támogatások bevételei államháztartáson belülről | | 2 655 129 Ft |
| **082063** | **Múzeumi kiállítási tevékenység** | | |
| B16 | Egyéb működési célú támogatások bevételei államháztartáson belülről | | 663 782 Ft |
| **082064** | **Múzeumi közművelődési, közönségkapcsolati tevékenység** | | |
| B16 | Egyéb működési célú támogatások bevételei államháztartáson belülről | | 663 782 Ft |
| **082091** | **Közművelődés - közösségi és társadalmi részvétel fejlesztése** | | |
| B16 | Egyéb működési célú támogatások bevételei államháztartáson belülről | | 4 646 477 Ft |
| **018030** | **Támogatási célú finanszírozási műveletek** | | |
| B816 | Központi, irányító szervi támogatás | -13 275 647 Ft | |
|  | Mindösszesen | 0 Ft | |

1. A csónakázó tó körül megvalósult pályázat lezárásához szükséges volt az új építményeket feltüntetni a vázrajzokon, mely eljárás díja nem szerepel a pályázati kormányzati funkción, ezért az alábbi táblázat szerinti módosítást javaslom végrehajtani.

|  |  |  |
| --- | --- | --- |
| Kormányzati funkció/rovat | Megnevezés | összeg |
| **081030** | **Sportlétesítmények, edzőtáborok működtetése és fejlesztése** | |
| K337 | Egyéb szolgáltatások | 85 000 Ft |
| **018030** | **Támogatási célú finanszírozási műveletek** | |
| B816 | Központi, irányító szervi támogatás | 85 000 Ft |

IV. Kornisné Liptay Elza Szociális és Gyermekjóléti Központ

Az Intézménnyel kapcsolatos előirányzat módosítást az Intézmény által elkészített előirányzat-módosítási kérelem tartalmazza, amely az előterjesztés mellékletét képezi.

V. Tiszavasvári Egyesített Óvodai Intézmény

1. Az Óvoda költségvetésében adminisztrációs hiba miatt nem került tervezésre a rehabilitációs hozzájárulási adó fizetéséhez szükséges előirányzat, ezt szükséges pótolni.

Ezért az Óvoda költségvetésében az Óvodai nevelés, ellátás szakmai feladatai (091110-Köt.) kormányzati funkción a Munkaadókat terhelő járulékok és szociális hozzájárulási adó (K2) kiadási előirányzatát 4.485.000 Ft-tal szükséges megemelni és ezzel egyidőben a Támogatási célú finanszírozási műveletek (018030-Köt.) kormányzati funkción Központi, irányító szervi támogatás (B816) bevételi előirányzata nő.

V. Tiszavasvári Város Önkormányzata:

1. Az Egyesített Közművelődési Intézmény és Könyvtár 1. pontjában leírtak miatt javaslom az Önkormányzatok elszámolásai a központi költségvetéssel (018010) kormányzati funkción a Működési célú költségvetési támogatások és kiegészítő támogatások (B115) bevételi előirányzatát 13.275.647 Ft-tal csökkenteni az általános tartalék azonos összegű csökkentése mellett
2. Települési önkormányzatok szociális, gyermekjóléti és gyermekétkeztetési feladatainak támogatása közül az Intézményi gyermekétkeztetés - üzemeltetési támogatás (1.4.1.2.) miniszteri döntés hatására 9.943.669 Ft-tal meghaladja a költségvetésben tervezett előirányzatot.

Emiatt az Önkormányzat költségvetésében az Önkormányzatok elszámolásai a központi költségvetéssel (018010-Köt.) kormányzati funkción a Települési önkormányzatok szociális, gyermekjóléti és gyermekétkeztetési feladatainak támogatása (B1132) bevételi előirányzatát 9.943.669 Ft-tal javaslom megemelni az általános tartalék azonos összegű növelése mellett.

1. A Magyar Államkincstár felülvizsgálta a 2020. évi költségvetési beszámolót és megállapítást nyert, hogy önkormányzatunknak 415.000 Ft visszafizetési kötelezettsége keletkezett. Ennek az volt az oka, hogy egy jogszabályváltozás miatt a Bursa Hungarica pályázat kiadásai már nem számolhatóak el a települési önkormányzatok szociális és gyermekjóléti feladatainak egyéb támogatása terhére. A jelzőrendszeres házi segítségnyújtás 2019. évi elszámolásából 188.682 Ft, a 2020. évi elszámolásból 154.693 és a 2021. évi elszámolásból 43.788 tőketartozás valamint 6.924 Ft, 4.347 Ft és 605 ügyleti kamat keletkezett. A 2020. évi beszámolóból adódó részletfizetésben teljesített visszafizetés miatt 171.849 Ft kamatfizetési kötelezettsége keletkezett Önkormányzatunknak.

A költségvetésben jelenleg nem szerepel előirányzat sem a visszafizetési kötelezettségekre sem az ahhoz kapcsolódó kamatokra. Ezért az Önkormányzat költségvetésében az Önkormányzatok elszámolásai a központi költségvetéssel (018010) kormányzati funkción a helyi önkormányzatok előző évi elszámolásából származó kiadások (K5021) előirányzatát 802.163 Ft-tal (Önv.: 387.163 Ft, Köt.: 415.000 Ft), az Egyéb dologi kiadások (K355-Önv) kiadási előirányzatát 11.876 Ft-tal szükséges megnövelni az általános tartalék 814.039 Ft-os csökkentése mellett.

1. A költségvetés tervezése során nem került figyelembe vételre, hogy a Külterületi utak fejlesztése Tiszavasváriban pályázatban a támogató a támogatás megállapítása során a benyújtott pályázathoz képest 5.908 Ft-tal kevesebb elszámolható költséget állapított meg. Ezt az összeget szükséges pótlólag beállítani önerőként a költségvetésünkbe.

Ezért az Önkormányzat költségvetésében Közutak, hidak, alagutak üzemeltetése, fenntartása (045160-Köt.) kormányzati funkción az Ingatlanok felújítása (K71) kiadási előirányzatát 4.652 Ft-tal, a Felújítási célú előzetesen felszámított általános forgalmi adó (K74) kiadási előirányzatát 1.256 Ft-tal szükséges megnövelni az általános tartalék 5.908 Ft-os csökkentése mellett. A változás a rendelet 13. számú mellékletén is szükséges átvezetni.

1. A sportcsarnokra viharkár miatt kapott vis-maior támogatás védekezési részének elszámolása során Önkormányzatunknak 3.551.181 Ft visszafizetési kötelezettsége és 56.496 Ft kamatfizetési kötelezettsége keletkezett, ennek eredménye képen a helyreállítási keret 20.463.389 Ft (888.000 Ft már kiutalt) összegben lehívható. Valamint az eredeti költségvetésben a felújítások között szerepelnek olyan kiadások, melyeknek helyesen a karbantartások között kellene szerepelniük. Emiatt az Önkormányzat költségvetésében az alábbi táblázat szerinti átcsoportosítást javaslom végrehajtani:

|  |  |  |
| --- | --- | --- |
| Kormányzati funkció/rovat | Megnevezés | összeg |
| **018010** | **Önkormányzatok elszámolásai a központi költségvetéssel** | |
| K5021 | Helyi önkormányzatok előző évi elszámolásából származó kiadások | 3 551 181 Ft |
| K355 | Egyéb dologi kiadások | 56 496 Ft |
| **081030** | **Sportlétesítmények, edzőtáborok működtetése és fejlesztése** | |
| K334 | Karbantartási, kisjavítási szolgáltatások | 3 877 953 Ft |
| K351 | Működési célú előzetesen felszámított általános forgalmi adó | 1 047 047 Ft |
| K71 | Ingatlanok felújítása | -6 674 159 Ft |
| K74 | Felújítási célú előzetesen felszámított általános forgalmi adó | -1 802 022 Ft |
| **900060** | **Forgatási és befektetési célú finanszírozási műveletek** | |
| K513 | Tartalékok (általános tartalék) | -56 496 Ft |
|  | Mindösszesen | 0 Ft |

1. 2022. első negyedévében két képviselő mondott le összesen 4 havi tiszteletdíjáról 234.570 Ft összegben. Emiatt az Önkormányzat költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-Köt.) kormányzati funkción a Választott tisztségviselők juttatásai (K121) kiadási előirányzatát 210.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 24.570 Ft-tal javaslom csökkenteni. Ezzel egyidőben a Civil szervezetek működési támogatása (084031-Köt) kormányzati funkción az Egyéb működési célú támogatások államháztartáson kívülre (K512) kiadási előirányzata 234.570 Ft-tal nő.
2. A mezei őrszolgálat esetén a 2021. december hónapban kifizetett normatív jutalom idei évet terhelő része (bruttó-nettó) 2.425 Ft-tal kisebb összegben került tervezésre, mint szükséges. Ezért javaslom az Önkormányzat költségvetésében a Város-, községgazdálkodási egyéb szolgáltatások kormányzati funkción (066020-Köt) a Normatív jutalmak (K1102) kiadási előirányzatát 2.425 Ft-tal megnövelni az általános tartalék előirányzatának azonos összegű csökkentése mellett.
3. A Komplex felzárkóztató programok Tiszavasvári Külső-Szentmihály városrészen, (TOP-5.2.1-15-SB1-2016-00011) pályázat keretében beszerzésre kerülő eszközök egy része nem a kis értékű tárgyi eszközök közé kell, hogy kerüljön könyvelésre, hanem anyag jellegű kiadások közé. A tervezéskor a reprezentációs kiadások előirányzata a könyvelési adatok alapján alultervezett, Ezért az alábbi táblázat szerinti átcsoportosítást javaslom végrehajtani:

|  |  |  |
| --- | --- | --- |
| Kormányzati funkció/rovat | Megnevezés | összeg |
| **062020** | **Településfejlesztési projektek és támogatásuk** | |
| K64 | Egyéb tárgyi eszközök beszerzése, létesítése | -23 973 Ft |
| K67 | Beruházási célú előzetesen felszámított általános forgalmi adó | -6 472 Ft |
| K123 | Egyéb külső személyi juttatások | 64 000 Ft |
| K2 | Munkaadókat terhelő járulékok és szociális hozzájárulási adó | 26 854 Ft |
| K312 | Üzemeltetési anyagok beszerzése | 23 973 Ft |
| K351 | Működési célú előzetesen felszámított általános forgalmi adó | 23 752 Ft |
| **900060** | **Forgatási és befektetési célú finanszírozási műveletek** | |
| K513 | Tartalékok (céltartalék: Komplex felzárkóztató maradvány) | -108 134 Ft |
|  | Mindösszesen | 0 Ft |

1. A könyvelési adatok felülvizsgálata alapján az esély otthon pályázattal kapcsolatban szükséges az alábbi táblázat szerinti átcsoportosítást végrehajtani:

|  |  |  |
| --- | --- | --- |
| Kormányzati funkció/rovat | Megnevezés | összeg |
| **084070** | **A fiatalok társadalmi integrációját segítő struktúra, szakmai szolgáltatások fejlesztése, működtetése** | |
| K122 | Munkavégzésre irányuló egyéb jogviszonyban nem saját foglalkoztatottnak fizetett juttatások | 20 797 Ft |
| K2 | Munkaadókat terhelő járulékok és szociális hozzájárulási adó | -20 797 Ft |
|  | Mindösszesen: | 0 Ft |

1. A „Tiszavasvári Komplex felzárkózási program„ pályázattal kapcsolatban a szociális hozzájárulási adó változása miatt az alábbi táblázat szerinti átcsoportosítást szükséges végrehajtani:

|  |  |  |
| --- | --- | --- |
| Kormányzati funkció/rovat | Megnevezés | összeg |
| **104060** | **A gyermekek, fiatalok és családok életminőségét javító programok** | |
| K122 | Munkavégzésre irányuló egyéb jogviszonyban nem saját foglalkoztatottnak fizetett juttatások | 22 379 Ft |
| K2 | Munkaadókat terhelő járulékok és szociális hozzájárulási adó | -22 379 Ft |
|  | Mindösszesen | 0 Ft |

1. Az intézmények módosításai miatt az Önkormányzat költségvetésében az alábbi táblázat szerint módosul a tartalék előirányzata:

|  |  |  |
| --- | --- | --- |
| **Intézmény megnevezése** | **Rovat** | **összeg** |
| Egyesített Közművelődési Intézmény és Könyvtár | K513 - Tartalékok (általános) | +13.190.647 Ft |
| Kornisné Liptay Elza Szociális és Gyermekjóléti Központ | K513 - Tartalékok (általános) | -315 628 Ft |
| Tiszavasvári Egyesített Óvodai Intézmény | K513 - Tartalékok (általános) | -4.485.000 Ft |
| Összesen: | | +8.390 019 Ft |

Tájékoztatásul közlöm, hogy az alábbiakban felsorolt átruházott hatáskörű döntések a költségvetésben átvezetésre kerülnek:

**Tiszavasvári Város Jegyzőjének az 1/2022**. iratszámú saját hatáskörű döntésére azért volt szükség, mert Tiszavasvári Polgármesteri Hivatal az Országgyűlési képviselő választás és népszavazás lebonyolítása érdekében támogatói okirat alapján 4.442.252 Ft támogatásban részesült. A bevételeket és a kiadásokat a választás lebonyolítása miatt szükséges volt saját hatáskörben betervezni.

Fentiek miatt a Tiszavasvári Polgármesteri Hivatal költségvetésében az alábbi táblázat szerinti előirányzat módosítást hajtotta végre:



Az **1/2022**. iratszámú saját hatáskörű döntést két ok miatt hoztam meg:

- A Polgármesteri Hivatal eredeti költségvetésében jubileumi jutalom nem került tervezésre. Azonban az egyik dolgozó személyére vonatkozó iratok alapján megállapításra került, hogy jubileumi jutalomra jogosító jogviszonnyal rendelkezik, amely kifizetéséhez szükséges volt az előirányzat biztosítása.

- A Tiszavasvári Polgármesteri Hivatalnál az Országgyűlési képviselő választás és népszavazás lebonyolítása érdekében a támogatói okiratban szereplő összegen felül - pótjegyzőkönyv vezetők bevonása miatt - többletkiadás merült fel 536.160 Ft összegben.

Fentiek miatt az alábbi módosításokat hajtottam végre:

1. A Polgármesteri Hivatal költségvetésében a Jubileumi jutalom (K1106) kiadási előirányzatát 780.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 101.400 Ft-tal megnöveltem az általános tartalék kiadási előirányzatának 881.400 Ft-os összegű csökkentése mellett.
2. A Tiszavasvári Polgármesteri Hivatal költségvetésében az alábbi táblázat szerinti módosítást hajtottam végre:



Fentiek hatására az általános tartalék 536.160 Ft-tal csökken.

Tiszavasvári, 2022. április 22.

**Szőke Zoltán**

**polgármester**

