**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. április 28-án tartandó ülésére**

Az előterjesztés tárgya: „Infrastrukturális fejlesztések megvalósítása Tiszavasváriban” című támogatásból megvalósuló Út, padka, járda felújítása tárgyban közbeszerzési eljárással kapcsolatos közbenső döntés

Melléklet: Bíráló Bizottsági jegyzőkönyv

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/107-128/2022

Az előterjesztést véleményező bizottságok a hatáskör megjelölésével:

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. április 27.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**„Infrastrukturális fejlesztések megvalósítása Tiszavasváriban” című támogatásból megvalósuló Út, padka, járda felújítása tárgyban közbeszerzési eljárással**

**kapcsolatos közbenső döntés**

Tisztelt Képviselő-testület!

A 2022. január 27-én megtartott ülésen a Testület a 6/2022. (I.27.) Kt. számú határozatával elfogadta az „Infrastrukturális fejlesztések megvalósítása Tiszavasváriban” című támogatás keretében megvalósuló Út, padka, járda felújításának kivitelezési munkáival kapcsolatos közbeszerzési eljáráslefolytatásához szükséges dokumentumokat, mely eljárás ajánlattételi határideje eredetileg 2022. március 16. 11:00 volt. Az eljárás során voltak kiegészítő tájékoztatáskérések, melyek hatására az ajánlattételi határidőt módosítani kellett, így a végső beadási határidő 2022. március 21. 11:00 volt.

Az ajánlattételi határidőig 7 Ajánlattevőtől érkezett be ajánlat, azonban 1 Ajánlattevő, az ANDENI STONE BAU Kft. (2800 Tatabánya Hrsz. 9765 Helyrajzi szám 9765) ajánlatához nem csatolta a szükséges dokumentumokat és az árazott költségvetést, melynek a hiánypótlására nincs lehetőség, így a közbeszerzésekről szóló 2015. évi CXLIII. törvény (továbbiakban: Kbt.) 73. § (1) bekezdés e) pontja alapján az ajánlat érvénytelen.

Az ajánlatok áttekintése után felvilágosítás kérés és számítási hiba javítása került kiküldésre 5 Ajánlattevő részére, melyet az Aktuál-Útépítő Iroda Kft. (1161 Budapest, Rákosi út 51.) nem teljesített, így a Kbt. 73. § (1) bekezdés e) pontja alapján az ajánlat érvénytelen.

**„73. § (1)** Az ajánlat vagy a részvételi jelentkezés érvénytelen, ha

**e)** egyéb módon nem felel meg az ajánlati, ajánlattételi vagy részvételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve a részvételi jelentkezés és az ajánlat ajánlatkérő által előírt formai követelményeit”

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2022. április 27.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2022. (IV.28) Kt. számú**

**határozata**

**„Infrastrukturális fejlesztések megvalósítása Tiszavasváriban” című támogatásból megvalósuló Út, padka, járda felújítása tárgyban közbeszerzési eljárással**

**kapcsolatos közbenső döntés**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** **Az „Út, padka, járdafelújítás” tárgyú közbeszerzési eljárásban** - Bíráló Bizottság javaslatát elfogadva – a Kbt. 73. § (1) bekezdés e) pontja alapján **érvénytelennek nyilvánítja az ANDENI STONE BAU Kft.** (2800 Tatabánya Hrsz. 9765 Helyrajzi szám 9765) **és az Aktuál-Útépítő Iroda Kft.** (1161 Budapest, Rákosi út 51.) **ajánlatát.**

**2. Felkéri a polgármestert, hogy a döntésről értesítse az ANDENI STONE BAU Kft.-t és az Aktuál-Útépítő Iroda Kft-t.**

**3. Felkéri a polgármestert, hogy tegye meg a szükséges lépéseket az ajánlati biztosíték visszautalása iránt a fent megnevezett két Ajánlattevő részére.**

**Határidő**: 1. Azonnal **Felelős:** Szőke Zoltán polgármester

2. és 3. 10 nap