**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2022. április 28-án tartandó rendes testületi ülésére**

Az előterjesztés tárgya: **A Hajdúkerületi és Bihari Víziközmű Szolgáltató Zrt. Alapszabályának módosítása**

Melléklet: egységes szerkezetbe foglalt Alapszabály a határozat-tervezet melléklete

A napirend előterjesztője: Szőke Zoltán polgármester

Az előterjesztést készítette: Gazdagné Dr. Tóth Marianna osztályvezető

Az előterjesztés ügyiratszáma: TPH/94-..../2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 1.30. pont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés:

Tiszavasvári, 2022. április 20.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A Hajdúkerületi és Bihari Víziközmű Szolgáltató Zrt. Alapszabályának módosítása**

**Tisztelt Képviselő-testület!**

A Hajdúsági és Bihari Víziközmű Szolgáltató Zrt. 2022. március 11. napján megtartott közgyűlési ülésén döntött többek között a Zrt. felügyelő bizottsági tagjainak újraválasztásáról, illetve új tagok választásáról, valamint módosította a közgyűlés összehívására vonatkozó előírásokat.

A módosítás az alábbiakat érintette:

A **4/2022.-03.11. HBVSZ határozat** érelmében a Zrt. tulajdonosi közgyűlése az Alapító Okirat XIII. 1., 2. és 3. pontjának Felügyelő Bizottságra vonatkozó módosítását megismerte és elfogadta az alábbi kiegészítéssel:

1. A Felügyelő Bizottság 3 tagból áll.
2. A Felügyelő Bizottság tagjait a közgyűlés választja meg 5 év időtartamra oly módon, hogy

* 1 tagot az 5% alatti szavazati joggal rendelkező részvényesek,
* 1 tagot a 6-10% közötti szavazati joggal rendelkező részvényesek és
* 1 tagot a 11% feletti szavazati joggal rendelkező részvényesek jelölnek.

1. A Felügyelő Bizottság testületként jár el. A Felügyelő Bizottság akkor határozatképes, ha mind a három tagja jelen van.

Az **5/2022.- 03.11. HBVSZ határozat** értelmében a Zrt tulajdonosi közgyűlése arról döntött, hogy 2022. március 11-től 2027. március 11-ig Felügyelő Bizottsági tagnak választja

* az 5% alatti szavazati joggal rendelkező részvényesek esetében Jeneiné dr. Egri Izabellát, Földes Nagyközség Polgármesterét,
* a 6-10% közötti szavazati joggal rendelkező részvényesek esetében Szőke Zoltán, Tiszavasvári Város Polgármesterét,
* a 11% feletti szavazati joggal rendelkező részvényesek esetében Sőrés Istvánt, Hajdúböszörmény Város Alpolgármesterét.

A Felügyelő Bizottsági tagok megbízási díj nélkül vállalják a tisztséget.

**A 6/2022.-03.11. HBVSZ határozat** értelmében a Zrt. tulajdonosi közgyűlése arról döntött, hogy a hatályos Alapító okirat XI. pontjának 2. bekezdése az alábbiak szerint módosul:

„A közgyűlést évente legalább egyszer össze kell hívni. A közgyűlést az igazgatóság hívja össze a Ptk. 3:269§-ban meghatározott tartalmú meghívóval, amit a közgyűlés kezdő napját legalább tizenöt nappal megelőzően a részvényeseknek tértivevényes levélben, postai úton küldött meghívó útján kell összehívni. **A közgyűlést bármely részvényesi kezdeményezésre** a kezdeményezéstől számított 30 napon belüli időpontra össze kell hívni. A részvényesi kezdeményezésnek tartalmazni kell az összehívási ok megjelölését, az előterjesztést és az előterjesztésre vonatkozó határozati javaslatot.

Utasítja az Igazgatóságot, hogy a 4.,5.,6/2022.-03.11. HBVSZ határozat alapján a módosított egységes szerkezetbe foglalt Alapszabályt a változások átvezetése után írásbeli jóváhagyásra küldje meg a tulajdonos Önkormányzatok részére és annak elfogadását követően nyújtsa be a Debreceni Törvényszék Cégbíróságához.

Fenti módosításokkal egységes szerkezetbe foglalt Alapszabály a határozat-tervezet mellékletét képezi.

Fentiek alapján kérem a Tisztelt Képviselő-testületet, hogy az Alapszabály módosításáról szóló határozatot elfogadni szíveskedjen.

Tiszavasvári, 2022. április 20.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2022. (IV.28.) Kt. számú**

**határozata**

**A Hajdúkerületi és Bihari Víziközmű Szolgáltató Zrt. Alapszabályának módosításáról**

Tiszavasvári Város Önkormányzata Képviselő-testülete „**A Hajdúsági és Bihari Víziközmű Szolgáltató Zrt. Alapszabályának módosítása*”*** című előterjesztést megtárgyalta és az alábbi döntést hozza:

1. **Elfogadja** a Hajdúsági és Bihari Víziközmű Szolgáltató Zrt. (székhely: 4220 Hajdúböszörmény, Radnóti M. u. 1.) **egységes szerkezetbe foglalt Alapszabályána**k **módosítását** a határozat 1. mellékletét képező tartalommal.
2. Felkéri a polgármestert a képviselő-testület döntéséről tájékoztassa a Zrt. igazagtóságát.

**Határidő**: azonnal **Felelős:** Szőke Zoltán polgármester